b'\n_START_ARTICLE_\nDobrinja\n_START_SECTION_\nPovijest\n_START_PARAGRAPH_\nIzgra\xc4\x91eno je za potrebe Zimske olimpijade, odr\xc5\xbeane 1984. u Sarajevu. Niklo je na prostoru biv\xc5\xa1e atropole Dobrinja, udaljenog nekoliko kilometara od sredi\xc5\xa1ta grada. Nakon Olimpijade, u izgra\xc4\x91ene objekte koje su koristili vrhunski \xc5\xa1porta\xc5\xa1i, useljavaju novi stanovnici, mahom stambeno nezbrinuti gra\xc4\x91ani Sarajeva, te Dobrinja postupno dobiva obrise pravog gradskog naselja. Zahvaljuju\xc4\x87i dobroj prometnoj infrastrukturi, tj. povezanosti s ostalim gradskim naseljima, stanovnici nemaju problema kad je rije\xc4\x8d o prijevozu do radnih mjesta koja su uglavnom u drugim dijelovima grada. Naime, na podru\xc4\x8dju Dobrinje, po prirodi stvari, nema industrijskih kapaciteta.\n_START_SECTION_\nStanovni\xc5\xa1tvo\n_START_PARAGRAPH_\nIako je nezahvalno govoriti o brojci stanovnika, procjenjuje se da se kre\xc4\x87e oko \xc4\x8detrdesetak tisu\xc4\x87a. Administracijski, naselje je inkorporirano u op\xc4\x87inu Novi Grad.\n_START_SECTION_\n\xc5\xbdupa Dobrinja\n_START_PARAGRAPH_\nRimokatoli\xc4\x8dki vjernici s podru\xc4\x8dja Dobrinje, njih oko \xc5\xa1est stotina, duhovne potrebe zadovoljavaju u okviru \xc5\xbeupe osnovane 1997. godine. Jo\xc5\xa1 nemaju vjerski objekt u kojem bi se okupljali na misna slavlja, ali u perspektivi je izgradnja crkve i prate\xc4\x87ih objekata.  U Dobrinji djeluje Caritasova pu\xc4\x8dka kuhinja Kruh sv. Ante. Broj korisnika pu\xc4\x8dkih kuhinja u BiH mnogo se pove\xc4\x87ao zbog sve te\xc5\xbeeg stanja u dr\xc5\xbeavi i dru\xc5\xa1tvu. Starije osobe bili su prete\xc5\xbeiti prvi korisnici. Posljednih godina primjetno je narastao udio mladih osoba _NEWLINE_tako\xc4\x91er neophodan topli obrok, zatim samohranih majki s djecom koje nisu mogle ostvariti zakonsko pravo  za kori\xc5\xa1tenje kuhinje preko Centra za socijalni rad Vrhbosanske \xc5\xbeupanije.'